3. ลักษณะการประกอบธุรกิจ

3.1 ประวัติความเป็นมา การเปลี่ยนแปลง และพัฒนาการที่สำคัญของบริษัทฯ

ความเป็นมาของธุรกิจบริษัทในกลุ่มบริษัทสมบูรณ์

บริษัท สมบูรณ์ แอ๊ดวานซ์ เทคโนโลยี จำกัด (มหาชน) (“บริษัทฯ” หรือ “SAT“) ก่อตั้งเมื่อวันที่
14 กันยายน 2538 ด้วยทุนจดทะเบียน 80 ล้านบาท เพื่อประกอบธุรกิจผลิตชิ้นส่วนยานยนต์
โดยมีผลิตภัณฑ์หลักคือ เพลาข้าง (Axle Shaft) มีโรงงานและสำนักงานตั้งอยู่เลขที่ 129 หมู่ที่ 2
ถนนบางนา-ตราด ก.ม.15 ตำบลบางโฉลง อำเภอบางพลี จังหวัดสมุทรปราการ ต่อมาในปี 2547
ได้เพิ่มทุนจดทะเบียนเป็น 226 ล้านบาท โดยเสนอขายให้กับผู้ถือหุ้นเดิม
และได้แปลงสภาพเป็นบริษัทมหาชนจำกัด เมื่อวันที่ 31 มกราคม 2548 ด้วยทุนจดทะเบียน 300
ล้านบาท แบ่งเป็นหุ้นสามัญจำนวน 300 ล้านหุ้น มูลค่าที่ตราไว้หุ้นละ 1 บาท ปัจจุบันบริษัทฯ
มีทุนจดทะเบียน 341,723,287 บาท

บริษัทฯ มีบริษัทย่อยจำนวน 5 บริษัท ได้แก่ 1) บริษัท สมบูรณ์หล่อเหล็กเหนียวอุตสาหกรรม จำกัด
(“SBM”) 2) บริษัทบางกอกสปริงอินดัสเตรียล จำกัด (“BSK”) 3) บริษัท
อินเตอร์เนชั่นแนลแคสติ้งโปรดักส์ จำกัด (“ICP”) และ 4) บริษัท เอสบีจี อินเตอร์เนชั่นแนล
เจแปน จำกัด (“SIJ”) ซึ่งบริษัทฯ ถือหุ้นใน 4 บริษัทย่อยสัดส่วนร้อยละ 99.99 และ 5) บริษัท
สมบูรณ์ ฟอร์จจิ้ง เทคโนโลยี จำกัด (SFT) ซึ่งบริษัทฯ ถือหุ้นสัดส่วนร้อยละ 100

การเปลี่ยนแปลงและพัฒนาการที่สำคัญในรอบ 3 ปีที่ผ่านมา

-   มกราคม 2554 SAT และ BSK
    ได้รับรางวัลเกียรติยศความรับผิดชอบของผู้ประกอบการอุตสาหกรรมต่อ

  สังคมอย่างต่อเนื่อง (CSR-DIW Continuous Awards 2010) จากกรมโรงงานอุตสาหกรรม

-   เมษายน 2554 คณะกรรมการบริษัทฯ มีมติอนุมัติโครงการจัดตั้งศูนย์การเรียนรู้และพัฒนา
    (SBG Learning

  Academy)

-   พฤษภาคม 2554 คณะกรรมการบริษัทฯ มีมติอนุมัติจัดตั้งบริษัทในประเทศญี่ปุ่น ภายใต้ชื่อ บริษัท
    เอสบีจี อินเตอร์เนชั่นแนล (เจแปน) จำกัด

-   มิถุนายน 2554 SBG ได้รับรางวัลสหกิจศึกษาดีเด่นระดับชาติ
    จากสำนักงานคณะกรรมการการศึกษาแห่งชาติ

-   ธันวาคม 2554 1) คณะกรรมการบริษัทฯ มีมติอนุมัติการจัดตั้งบริษัท สมบูรณ์ ฟอร์จจิ้ง
    เทคโนโลยี จำกัด

  เพื่อรองรับการขยายธุรกิจในอนาคต

2) SAT ได้รับรางวัล SET Awards 2011 จาก ตลาดหลักทรัพย์แห่งประเทศไทย
ร่วมกับวารสารการเงินธนาคาร ดังนี้

-   รางวัลเกียรติยศแห่งความสำเร็จ (SET Awards of Honors)
    บริษัทที่มีความเป็นเลิศต่อเนื่อง 3 ปีซ้อน (2009-2011) ด้านการรายงานบรรษัทภิบาล

-   รางวัลดีเด่นและรางวัลยอดเยี่ยมด้านความรับผิดชอบต่อสังคม

  รางวัลที่ได้รับจากลูกค้า ประจำปี 2554

  • Award of Quality Zero รางวัล Excellence in Zero Defect from MMTh
  (BSK)

• มีนาคม 2553 SAT ได้รับ Bronze Award – KANO Quality Award
จากสมาคมส่งเสริมเทคโนโลยี (ไทย-ญี่ปุ่น)

• มิถุนายน 2553 1) SAT ได้รับรางวัลสหกิจศึกษาดีเด่นระดับชาติ
จากสำนักงานคณะกรรมการการศึกษาแห่งชาติ

2) คณะกรรมการบริษัทฯมีมติอนุมัติเรื่องต่าง ๆ ดังนี้

  2.1 อนุมัติให้ ICP ขยายกำลังการผลิตเพิ่มขึ้นอีก 2,500 ตัน โดยมีมูลค่าการลงทุนประมาณ
  1,203 ล้านบาท (หนึ่งพันสองร้อยสามล้านบาท)
  โดยสร้างโรงงานผลิตงานหล่อชิ้นส่วนแห่งใหม่ที่นิคมอุตสาหกรรมอมตะซิตี้ จังหวัดระยอง
  เพื่อรองรับคำสั่งซื้อทั้งปัจจุบัน
  และคำสั่งซื้อใหม่ในอนาคตในผลิตภัณฑ์งานหล่อจากลูกค้าหลักในกลุ่มชิ้นส่วนยานยนต์
  และชิ้นส่วนเครื่องจักรกลการเกษตร

  2.2 อนุมัติให้ SAT และบริษัทย่อยดำเนินการการชำระคืนวงเงินสินเชื่อทั้งหมดที่มีอยู่กับ บริษัท
  ธนาคารกรุงศรีอยุธยา จำกัด (มหาชน) และ รับการสนับสนุนวงสินเชื่อรวมจำนวนเงินประมาณ
  3,600 ล้านบาท (สามพันหกร้อยล้านบาท) กับสถาบันการเงินแห่งใหม่
  สำหรับโครงการลงทุนใหม่ตามแผนการลงทุนของบริษัทฯ

  2.3 อนุมัติการออกใบแสดงสิทธิในการซื้อหุ้นเพิ่มทุนที่โอนสิทธิได้จำนวน 25,000,000 หน่วย
  โดยไม่คิดมูลค่า เพื่อจัดสรรให้แก่ผู้ถือหุ้นเดิม ในอัตราส่วนการจองซื้อ 12 หุ้นเดิมต่อ 1
  ใบแสดงสิทธิ

  2.4 อนุมัติการเพิ่มทุนจดทะเบียนของบริษัทอีกจำนวน 40,000,000 บาท
  โดยการออกหุ้นสามัญจำนวน 40,000,000 หุ้น มูลค่าที่ตราไว้หุ้นละ 1 บาท
  จากทุนจดทะเบียนเดิมจำนวน 300,000,000 บาท เป็นทุนจดทะเบียนใหม่เป็นจำนวน
  340,000,000 บาท แบ่งออกเป็นหุ้นสามัญ 340,000,000 หุ้น มูลค่าที่ตราไว้หุ้นละ 1 บาท
  และการแก้ไขเพิ่มเติมหนังสือบริคณห์สนธิ ข้อ 4 ของบริษัท
  เพื่อให้สอดคล้องกับการเพิ่มทุนจดทะเบียน

  2.5 อนุมัติจัดสรรหุ้นสามัญเพิ่มทุนจำนวน 40,000,000 หุ้น มูลค่าที่ตราไว้หุ้นละ 1 บาท
  ตามรายละเอียดดังนี้

  2.5.1 จัดสรรหุ้นสามัญเพิ่มทุนจำนวน 25,000,000 หุ้น
  เพื่อรองรับการใช้สิทธิตามใบแสดงสิทธิในการซื้อหุ้นเพิ่มทุนที่โอนสิทธิได้

  2.5.2 จัดสรรหุ้นสามัญเพิ่มทุนจำนวน 15,000,000 หุ้น
  เพื่อเสนอขายในคราวเดียวกันหรือต่างคราวกันให้แก่บุคคลในวงจำกัด (Private Placement)

-   กรกฎาคม 2553 BSK ได้รับรางวัลสถานประกอบการดีเด่นด้านความปลอดภัย อาชีวอนามัย
    และสภาพแวดล้อมในการทำงานระดับประเทศ

    -   สิงหาคม 2553 1) บริษัทในกลุ่มสมบูรณ์ทั้ง 3 บริษัท ได้แก่ SAT SBM และ BSK
        ได้รับเลือกจากกรมสวัสดิการและคุ้มครองแรงงานให้เป็นสถานประกอบการดีเด่นด้านแรงงานสัมพันธ์และสวัสดิการแรงงาน
        ประจำปี 2553
        และรางวัลสถานประกอบการดีเด่นด้านแรงงานสัมพันธ์และสวัสดิการแรงงาน 5 ปี

  2) BSK ได้รับรางวัล Bronze Award – Thailand Kaizen Award 2010
  จากสมาคมส่งเสริมเทคโนโลยี (ไทย-ญี่ปุ่น)

  3) SAT SBM และ BSK ได้รับใบรับรองมาตรฐานการบริหารจัดการด้านเอดส์ และวัณโรค
  (ASO-T) ระดับเงิน จากกรมสวัสดิการและคุ้มครองแรงงาน กระทรวงแรงงาน

-   ตุลาคม 2553 SBM และ ICP
    ได้รับใบรับรองมาตรฐานการบริหารจัดการด้านเอดส์และวัณโรค (ASO-T)
    จากกรมสวัสดิการและคุ้มครองแรงงาน กระทรวงแรงงาน

-   พฤศจิกายน 2553 1) บริษัทฯได้รับรางวัลชนะเลิศองค์กรดีเด่น
    ด้านการบริหารจัดการความโปร่งใส (NACC Integrity Awards) ประจำปี 2553
    สำหรับองค์กรธุรกิจเอกชน
    จากสำนักงานคณะกรรมการป้องกันและปราบปรามการทุจริตแห่งชาติ

2) บริษัทฯได้รับรางวัลรายงานบรรษัทภิบาลดีเด่น (Top Corporate Governance Report
Awards) จากงาน SET Awards 2010 ซึ่งเป็นรางวัลที่ได้รับติดต่อกันเป็นปีที่ 2 โดย
ตลาดหลักทรัพย์แห่งประเทศไทย ร่วมกับวารสารการเงินธนาคาร

3) คณะกรรมการบริษัทฯมีมติอนุมัติให้บริษัทฯเพิ่มทุนใน ICP เพื่อรักษาสัดส่วนการถือหุ้น

4) บริษัทฯได้รับเครื่องหมาย “มาตรฐานฝีมือแรงงานในสถานประกอบการ” จากกระทรวงแรงงาน

5) BSK ได้รับใบรับรองจากโครงการ “TCC HRD (TOYOTA CO-OPERATION CLUB)” HDR
Activity 2010

• ธันวาคม 2553 ICP เพิ่มทุนจดทะเบียนจากเดิมจำนวน 185,000,000บาท
เป็นทุนจดทะเบียนใหม่จำนวน 785,000,000 บาท โดยเพิ่มทุนอีกจำนวน 600,000,000 บาท
เพื่อใช้สำหรับโครงการลงทุน ในการขยายกำลังการผลิตชิ้นส่วนงานหล่อ
การชำระคืนหนี้เงินกู้ที่มีอยู่กับบริษัทฯ และสำรองเป็นเงินทุนหมุนเวียนในกิจการ

  รางวัลที่ได้รับจากลูกค้า ประจำปี 2553

  • เกียรติบัตรมาตรฐานความรับผิดชอบของผู้ประกอบการอุตสาหกรรมต่อสังคม พ.ศ. 2553
  (CSR-DIW) จากกรมโรงงานอุตสาหกรรม (SAT2)

-   Award of Quality Zero Defects from MMTh (SAT)

-   รางวัลรองชนะเลิศอันดับที่ 1 QCC Supplier Contest from Thai NOK (SBM)

• กุมภาพันธ์ 2552 1) คณะกรรมการบริษัทฯได้มีมติอนุมัติให้ BSK
ลงทุนเครื่องทดสอบสำหรับผลิตภัณฑ์สปริง เพื่อเพิ่มขีดความสามารถในการแข่งขัน เป็นเงินลงทุน 60
ล้านบาท และลงทุนโครงการผลิตใบมีดพรวนดิน เป็นเงินลงทุน 135 ล้านบาท ให้กับบริษัท
สยามคูโบต้าอินดัสตรี จำกัด ซึ่งได้เริ่มผลิตไปเมื่อเดือนพฤศจิกายน 2552

2)  คณะกรรมการบริษัทฯอนุมัติให้บริษัทฯและบริษัทย่อยชะลอโครงการลงทุน
    เนื่องจากปัญหาวิกฤตเศรษฐกิจ ที่ส่งผลกระทบต่ออุตสาหกรรมรถยนต์

    1.  โครงการลงทุนสร้างโรงหล่อผลิตงานหล่อชิ้นส่วนแห่งใหม่ ที่นิคมอุตสาหกรรมอมตะซิตี้
        จังหวัดระยอง มูลค่าโครงการลงทุนรวม 1,219 ล้านบาท
        ซึ่งคณะกรรมการบริษัทฯได้อนุมัติโครงการและแจ้งสารสนเทศต่อตลาดหลักทรัพย์ฯเมื่อวันที่
        14 สิงหาคม 2551

    2.  โครงการร่วมลงทุนกับบริษัท KUSE IRON WORKS CO., LTD. (KUSE) ประเทศญี่ปุ่น
        เพื่อก่อตั้งบริษัทใหม่ มูลค่าโครงการลงทุนรวม 19.60 ล้านบาท
        ซึ่งคณะกรรมการบริษัทฯได้อนุมัติโครงการ และแจ้งสารสนเทศต่อตลาดหลักทรัพย์เมื่อวันที่
        13 พฤศจิกายน 2551

• พฤษภาคม 2552 คณะกรรมการบริษัทฯ ได้มีมติอนุมัติให้ SAT ลงทุนโครงการผลิตเพลาข้าง
(ทุบขึ้นรูป) สำหรับรถบรรทุก/ เครื่องยนต์การเกษตรให้กับบริษัท คูโบต้าแทรกเตอร์ จำกัด
เป็นเงินลงทุน 81 ล้านบาท คาดว่าจะเริ่มผลิตได้เดือนกุมภาพันธ์ 2553

-   กรกฎาคม 2552
    คณะกรรมการบริษัทฯได้เปิดเผยสารสนเทศต่อตลาดหลักทรัพย์ฯในเรื่องการปรับกำหนดการชำระเงินกู้ยืมสถาบันการเงินออกไปอีก
    1 ปี และปลอดชำระเงินต้นตั้งแต่วันที่ 31 กรกฎาคม 2552 ถึง 30 กรกฎาคม 2553
    โดยมีเงื่อนไขการจ่ายเงินปันผลในช่วง Grace Period
    เพื่อรักษาสภาพคล่องทางการเงินของบริษัทฯในช่วงวิกฤตเศรษฐกิจ
    และเตรียมความพร้อมสำหรับโครงการลงทุนในอนาคต

-   สิงหาคม 2552 1) นายทรัพย์ บ้านด่าน พนักงานสังกัด BSK ได้รับรางวัลชนะเลิศ Golden
    Award – Thailand Kaizen Award 2009 จากสมาคมส่งเสริมเทคโนโลยี (ไทย-ญี่ปุ่น)
    ซึ่งได้นำชื่อเสียงมาให้กับบริษัทฯ

2) SBM ได้รับรางวัลระดับทองแดง (ไม่มีอุบัติเหตุจากการทำงานถึงขั้นหยุดงานตั้งแต่ 1,000,000
– 2,999,999 ชั่วโมงการทำงาน จากกระทรวงแรงงาน

-   กันยายน 2552 1) คณะกรรมการบริษัทฯ ได้มีมติอนุมัติให้ SBM ลงทุนในการผลิต Bracket
    Injection Pump เป็นเงิน 42 ล้านบาทให้กับบริษัท นิสสัน มอเตอร์ ไทยแลนด์ จำกัด
    และลงทุนขยายกำลังการผลิตกลึงขึ้นรูปชิ้นส่วนรถไถ เป็นเงิน 228 ล้านบาทให้กับบริษัท สยาม
    คูโบตา แทรกเตอร์ จำกัด คาดว่าทั้ง 2 โครงการจะเริ่มผลิตได้เดือนพฤษภาคม 2553 นี้

2) บริษัทในกลุ่มสมบูรณ์ทั้ง 3 บริษัท ได้แก่ SAT SBM และ BSK
ได้รับเลือกจากกรมสวัสดิการและคุ้มครองแรงงาน
ให้เป็นสถานประกอบการดีเด่นด้านแรงงานสัมพันธ์และสวัสดิการแรงงาน

3) SAT และ BSK ได้รับรางวัลมาตรฐานความรับผิดชอบของผู้ประกอบการอุตสาหกรรมต่อสังคม
พ.ศ. 2552 (CSR-DIW) จากกรมโรงงานอุตสาหกรรม

• ตุลาคม 2552 บริษัทฯในกลุ่มสมบูรณ์
ได้รับโล่ประกาศเกียรติคุณในการดำเนินการจัดทำระบบบริหารจัดการคุณภาพชีวิตการทำงาน
(MS-QWL) อย่างต่อเนื่องตั้งแต่ปี พ.ศ. 2549 จนถึงปัจจุบัน

-   พฤศจิกายน 2552 1) คณะกรรมการบริษัทฯ ได้มีมติอนุมัติให้ SBM ลงทุนสายการประกอบ
    Assy Front& Rear เป็นเงิน 121.20 ล้านบาทให้กับบริษัท สยาม คูโบตา แทรกเตอร์
    จำกัด ซึ่งคาดว่าจะเริ่มผลิตได้ในเดือนกันยายน 2553
    และการขยายการลงทุนก่อสร้างอาคารโรงงานที่ระยอง เป็นเงิน 52
    ล้านบาทเพื่อรองรับการเติบโต โดยอาคารโรงงานหลังใหม่นี้จะแล้วเสร็จในเดือนมีนาคม
    2553

2) บริษัทฯได้รับได้รับรางวัลรายงานบรรษัทภิบาลดีเด่น
รางวัลบริษัทจดทะเบียนดีเด่นด้านนักลงทุนสัมพันธ์ และประกาศนียบัตรบริษัทจดทะเบียนดีเด่นด้าน
CSR จากงาน SET Awards 2009 ซึ่งจัดโดย ตลาดหลักทรัพย์แห่งประเทศไทย
ร่วมกับวารสารการเงินธนาคาร

3) คณะกรรมการบริษัทฯได้รับรางวัลคณะกรรมการแห่งปี – ดีเด่น ประจำปี 2551/52
จากโครงการประกาศเกียรติคุณคณะกรรมการแห่งปี 2551/52
ซึ่งจัดโดยสมาคมส่งเสริมสถาบันกรรมการบริษัทไทย ร่วมกับตลาดหลักทรัพย์แห่งประเทศไทย
สภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย
สมาคมบริษัทจดทะเบียน และสภาธุรกิจตลาดทุนไทย

  4) บริษัทในกลุ่มสมบูรณ์ ได้แก่ SAT SBM และ BSK ได้รับการรับรองมาตรฐานแรงงานไทย
  (มรท.8001-2546) ระดับสมบูรณ์ ขั้นริเริ่ม จากกรมสวัสดิการและคุ้มครองแรงงาน

  รางวัลที่ได้รับจากลูกค้า ประจำปี 2552

  • QA Improvement Activity: 1st RUNNER UP from Toyota Co-Operation Club
  (BSK)

  • The 27^(th) QCC Presentation Contest 2009 from Toyota Co-Operation
  Club (BSK)

  • Quality Award: Excellence in zero defects from MMTh (BSK)

  • Quality Award: Excellence in zero defects from MMTh (SAT)

2.  ลักษณะการประกอบธุรกิจของบริษัทฯ และบริษัทย่อย

บริษัทฯและบริษัทย่อย ประกอบธุรกิจผลิตชิ้นส่วนสำหรับอุตสาหกรรมยานยนต์ เช่น รถยนต์นั่ง
รถกระบะ รถบรรทุกและอุตสาหกรรมเครื่องจักรกลเพื่อการเกษตร
โดยกลุ่มลูกค้าหลักได้แก่ผู้ประกอบยานยนต์ (Original Equipment Manufacturer “OEM”)
ทั้งในประเทศ และต่างประเทศซึ่งมีการทำสัญญาซื้อขายระยะยาว และผู้ค้าชิ้นส่วนอะไหล่
(Replacement Equipment Manufacturer “REM”)

การดำเนินงานของบริษัทในกลุ่ม มีนโยบายเติบโตไปกับลูกค้า
โดยมุ่งเน้นการสร้างมูลค่าเพิ่มให้แก่องค์กรและ ผู้มีส่วนได้เสีย โดยมีผลิตภัณฑ์ที่แตกต่างกัน
ในด้านการดำเนินงานนั้นแต่ละบริษัทจะมีการดำเนินงานเสมือนเป็นหน่วยธุรกิจ (Business Unit
“BU”) ขององค์กร โดยคณะกรรมการบริษัทฯ มีหน้าที่ในการกำหนดนโยบายรวม
เพื่อให้บริษัทในกลุ่มแต่ละบริษัทนำไปปฏิบัติใช้ ซึ่งผู้บริหารในแต่ละสายงาน
จะต้องรายงานการปฏิบัติงานต่อกรรมการผู้อำนวยการ
ทั้งนี้ในด้านการดำเนินงานแต่ละบริษัทมีการกำหนด เป้าหมาย กลยุทธ์การดำเนินธุรกิจ
และมีการติดตามผลร่วมกัน โดยจัดให้มีการประชุมเป็นประจำในการประชุมผู้บริหารของกลุ่มบริษัท
(Executive Committee)

โครงสร้างการถือหุ้นของบริษัทสมบูรณ์ แอ๊ดวานซ์ เทคโนโลยี จำกัด (มหาชน) ณ วันที่ 14 มีนาคม
2555

(*จดทะเบียนจัดตั้งบริษัท วันที่ 6 มกราคม 2555)

หมายเหตุ: ไม่มีบุคคลที่อาจมีความขัดแย้งถือหุ้นในบริษัทที่เกี่ยวข้องนี้เกินร้อยละ 10

ผลิตภัณฑ์ของกลุ่มบริษัท

+-------------+-----------------+---------------+--------------------+
| บริษัท        | ผลิตภัณฑ์หลัก       | ประเภทลูกค้า    | ลูกค้าหลัก            |
+-------------+-----------------+---------------+--------------------+
| บริษัท สมบูรณ์  | เพลาข้าง (Axle   | รถกระบะ       | บจ. มิตซูบิชิ มอเตอร์ส  |
| แอ๊ดวานซ์     | Shaft)          |               | (ประเทศไทย)        |
| เทคโนโลยี    |                 | รถบรรทุก 10 ล้อ |                    |
| จำกัด        | เพลาแหนบ        |               | บจ. โตโยต้า มอเตอร์ส |
| (มหาชน)     | (Trunnion       |               | ประเทศไทย          |
|             | Shaft)          |               |                    |
| (SAT)       |                 |               | Auto Alliance      |
|             |                 |               | Thailand Co., Ltd. |
|             |                 |               |                    |
|             |                 |               | บจ. อีซูซุ มอเตอร์     |
|             |                 |               | (ประเทศไทย)        |
|             |                 |               |                    |
|             |                 |               | บจ.                |
|             |                 |               | สยามคูโบต้าคอร์ปอเรชั่น |
+-------------+-----------------+---------------+--------------------+
| บริษัท        | จานเบรก (Disc   | รถกระบะ &     | บจ. มิตซูบิชิ มอเตอร์ส  |
| สมบูร        | Brake)          | รถยนต์ผู้โดยสาร  | (ประเทศไทย)        |
| ณ์หล่อเหล็กเหน |                 |               |                    |
| ียวอุตสาหกรรม | เบรกดุม (Drum    | รถกระบะ &     | บจ. ฮอนด้า ออโตโมบิล |
| จำกัด        | Brake)          | รถยนต์ผู้โดยสาร  | (ประเทศไทย)        |
|             |                 |               |                    |
| (SBM)       | ท่อร่วมไอเสีย      | รถกระบะ &     | บจ. ไทยฮอนด้า       |
|             | (Exhaust        | รถยนต์ผู้โดยสาร  | แมนูแฟคเจอริ่ง        |
|             | Manifold)       |               |                    |
|             |                 | รถกระบะ &     | Auto Alliance      |
|             | จ               | รถยนต์ผู้โดยสาร  | Thailand Co.,      |
|             | านไฟ&ดุมล้อช่วยแรง |               | Ltd.,              |
|             | (Fly Wheel Comp | รถกระบะ &     |                    |
|             | & Fly Wheel)    | รถยนต์ผู้โดยสาร  | บจ. ฮีโน่ มอเตอร์     |
|             |                 |               | แมนูแฟคเจอรริ่ง       |
|             | แท่นยึด (Bracket) | รถแทรคเตอร์    |                    |
|             |                 |               | บจ. อีซูซุ มอเตอร์     |
|             | กระปุกเกียร์ (Gear |               | (ประเทศไทย)        |
|             | Box)            |               |                    |
|             |                 |               | บจ.                |
|             |                 |               | สยามคูโบต้าคอร์ปอเรชั่น |
+-------------+-----------------+---------------+--------------------+
| บริษัท        | แหนบแผ่น (Leaf   | รถกระบะ &     | บจ. มิตซูบิชิ มอเตอร์ส  |
| บางกอกสปริง  | Spring)         | รถบรรทุก       | (ประเทศไทย)        |
| อินดัสเตรียล   |                 |               |                    |
| จำกัด        | เหล็กกันโคลง      | รถกระบะ &     | บจ. โตโยต้ามอเตอร์ส  |
|             | (Stabilizer     | รถยนต์ผู้โดยสาร  | ประเทศไทย          |
| (BSK)       | Bar)            |               |                    |
|             |                 | รถกระบะ &     | บจ. ฮอนด้า ออโตโมบิล |
|             | สปริงขดขึ้นรูปร้อน   | รถยนต์ผู้โดยสาร  | (ประเทศไทย)        |
|             | (Hot Coil       |               |                    |
|             | Spring)         | เครื่อง         | บจ. สยามนิสสัน       |
|             |                 | ยนต์อเนกประสงค์ | ออโตโมบิล           |
|             | วาล์ว (Valve)    | รถจักรยานยนต์   |                    |
|             | พุชรอด (Push     | และเครื่อง      | บจ. ย่งกี่ (1995)     |
|             | Rod)            | ยนต์อเนกประสงค์ |                    |
|             |                 |               | Mitsubishi Steel   |
|             | ใบมีดจอบหมุน      | อุปกรณ         | Manufacturing Co., |
|             | (Rotary Blade)  | ์ต่อพ่วงแทรกเตอร์ | Ltd.(Japan)        |
|             |                 |               |                    |
|             | เคร             | ใช้ภายใ        | บจ.                |
|             | ื่องมือที่ใช้ในการผลิต | นของบริษัทในกลุ่ม | สยามคูโบต้าคอร์ปอเรชั่น |
|             | (Tooling, Jig   |               |                    |
|             | Fixture และ     |               |                    |
|             | Mold)           |               |                    |
+-------------+-----------------+---------------+--------------------+
| บริษัท        | จานเบรก (Disc   | รถยนต์ผู้โดยสาร  | บจ. ฮอนด้า ออโตโมบิล |
| อิน          | Brake)          |               | (ประเทศไทย)        |
| เตอร์เนชั่นแนล |                 | รถกระบะ &     |                    |
| แคสติ้ง       | เบรกดุม (Drum    | รถยนต์ผู้โดยสาร  | บจ. อีซูซุ มอเตอร์     |
| โปรดักส์ จำกัด | Brake)          |               | (ประเทศไทย         |
|             |                 | รถกระบะ       |                    |
| (ICP)       | เพลาลูกเบี้ยว      |               | บจ. มิตซูบิชิ มอเตอร์ส  |
|             | (Camshaft)      | รถกระบะ &     | (ประเทศไทย)        |
|             |                 | รถยนต์ผู้โดยสาร  |                    |
|             | ดุมล้อช่วยแรง (Fly |               | บจ. ฮีโน่ มอเตอร์     |
|             | Wheel)          | รถกระบะ       | แมนูแฟคเจอรริ่ง       |
|             |                 |               |                    |
|             | ท่อร่วมไอเสีย      | รถแทรคเตอร์    | บจ.                |
|             | (Exhaust        |               | สยามคูโบต้าคอร์ปอเรชั่น |
|             | Manifold)       |               |                    |
|             |                 |               |                    |
|             | ฝาครอบล้อช่วยแรง  |               |                    |
|             | (Housing Fly    |               |                    |
|             | Wheel)          |               |                    |
+-------------+-----------------+---------------+--------------------+

หมายเหตุ: ผลิตภัณฑ์หลักของบริษัท อินเตอร์เนชั่นแนล แคสติ้ง โปรดักส์ จำกัด จะขายผ่านบริษัท
สมบูรณ์หล่อเหล็กเหนียวอุตสาหกรรม จำกัด เป็นส่วนใหญ่

นอกเหนือจาก 5 บริษัทย่อยที่ได้กล่าวมาแล้ว กลุ่มบริษัทสมบูรณ์มีเงินลงทุนในบริษัทอื่น ๆ
ที่ดำเนินธุรกิจเกี่ยวข้องกับการผลิตชิ้นส่วนยานยนต์ ซึ่ง SBM และ BSK เป็นบริษัทผู้ลงทุน
โดยเงินลงทุน ณ วันที่ 31 ธันวาคม 2554มีรายละเอียดดังนี้

  --------------------- ----------- ------- ------------------------------------------------
  บริษัทที่เกี่ยวข้อง          ทุนชำระแล้ว   % ลงทุน  ลักษณะการประกอบธุรกิจหลัก
                        (ล้านบาท)            

  บริษัท ยามาดะ สมบูรณ์     150.00      20.00   ผลิตและจำหน่ายชิ้นส่วนยานยนต์ แกนพวงมาลัย ปั๊มน้ำ ปั๊มน้ำมัน
  จำกัด                                      

  บริษัท นิชินโบะ สมบูรณ์     732.60      2.90    ผลิตและจำหน่ายชิ้นส่วนยานยนต์ประเภทระบบเบรก
  ออโตโมทีฟ จำกัด                             

  บริษัท สมบูรณ์ โซมิค       300.00      1.80    ผลิตและจำหน่ายชิ้นส่วนยานยนต์ เช่น ลูกหมาก คันชัก และคันส่ง
  แมนูแฟคเจอริ่ง จำกัด                          (Tie Rod End)

  บริษัท ซึชิโยชิ สมบูรณ์      72.00       21.25   ผลิตและจำหน่ายสินค้าประเภททรายเคลือบเรซินสำหรับงานหล่อ
  โคเตท แซนด์ จำกัด                           
  --------------------- ----------- ------- ------------------------------------------------

  3.3 โครงสร้างรายได้แยกตามผลิตภัณฑ์

โครงสร้างรายได้ของบริษัทฯ และบริษัทย่อย แยกตามผลิตภัณฑ์หลักในปี 2554 ปี 2553 และปี
2552สามารถจำแนกได้ดังนี้

+-----------------+-----+------+------+----+------+----+------+----+
| ผลิตภัณฑ์          | ดำ  | %    | งบกา |    | งบกา |    | งบกา |    |
|                 | เนิน | กา   | รเงิน |    | รเงิน |    | รเงิน |    |
|                 |     | รถือห |      |    |      |    |      |    |
|                 | การ | ุ้นของ | ปี    |    | ปี    |    | ปี    |    |
|                 | โดย | บริษัท | 2554 |    | 2553 |    | 2552 |    |
+-----------------+-----+------+------+----+------+----+------+----+
|                 |     |      | ร    | %  | ร    | %  | ร    | %  |
|                 |     |      | ายได้ |    | ายได้ |    | ายได้ |    |
+-----------------+-----+------+------+----+------+----+------+----+
| เพลาข้าง         |     |      |   2  | 31 |   2  | 32 |   1  | 32 |
|                 | SAT |      | ,057 |    | ,080 |    | ,376 |    |
+-----------------+-----+------+------+----+------+----+------+----+
| แหนบแผ่น         |     |   9  |      | 12 |      | 9  |      | 11 |
|                 | BSK | 9.99 |  765 |    |  570 |    |  461 |    |
+-----------------+-----+------+------+----+------+----+------+----+
| จ               |     |   9  |      | 9  |      | 10 |      | 11 |
| านเบรกและเบรกดุม | SBM | 9.99 |  605 |    |  615 |    |  471 |    |
+-----------------+-----+------+------+----+------+----+------+----+
| เหล็กกันโคลง      |     |   9  |      | 7  |      | 8  |      | 8  |
|                 | BSK | 9.99 |  469 |    |  491 |    |  331 |    |
+-----------------+-----+------+------+----+------+----+------+----+
| สปริงขด          | BSK | 9    |      | 8  |      | 8  |      | 7  |
|                 |     | 9.99 |  514 |    |  500 |    |  310 |    |
+-----------------+-----+------+------+----+------+----+------+----+
| ท่อร่วมไอเสีย      |     |   9  |      | 3  |      | 4  |      | 3  |
|                 | SBM | 9.99 |  221 |    |  234 |    |  152 |    |
+-----------------+-----+------+------+----+------+----+------+----+
| จาน             |     |   9  |      | 5  |      | 6  |      | 6  |
| ไฟและดุมล้อช่วยแรง | SBM | 9.99 |  354 |    |  387 |    |  263 |    |
+-----------------+-----+------+------+----+------+----+------+----+
| ชิ้นส่วนเ          |     |   9  |      | 7  |      | 8  |      | 5  |
| ครื่องยนต์การเกษตร | SBM | 9.99 |  464 |    |  491 |    |  234 |    |
+-----------------+-----+------+------+----+------+----+------+----+
| อื่นๆ*            |     |      |      | 16 |      | 14 |      | 16 |
|                 |     |      |  972 |    |  895 |    |  698 |    |
+-----------------+-----+------+------+----+------+----+------+----+
| รวมราย          |     |      |   6  | 98 |   6  | 98 |   4  | 99 |
| ได้จากการขายสินค้า |     |      | ,421 |    | ,263 |    | ,296 |    |
+-----------------+-----+------+------+----+------+----+------+----+
| รายได้อื่นๆ        |     |      |      | 2  |      | 2  |   52 | 1  |
|                 |     |      |  147 |    |  153 |    |      |    |
+-----------------+-----+------+------+----+------+----+------+----+
| รวมรายได้        |     |      |   6  | 1  |   6  | 1  |   4  | 1  |
|                 |     |      | ,568 | 00 | ,416 | 00 | ,348 | 00 |
+-----------------+-----+------+------+----+------+----+------+----+

หมายเหตุ

* ผลิตภัณฑ์อื่น ๆ อาทิเช่น เพลาแหนบ วาล์ว พุชรอด แท่นยึด และผลิตภัณฑ์อื่นๆ ทั้งสิ้นรวมกันกว่า
20 รายการ

  3.4 เป้าหมายในการดำเนินธุรกิจ

เพื่อบรรลุวิสัยทัศน์ของบริษัทในการเป็นผู้นำในการผลิตชิ้นส่วนยานยนต์ที่เป็นเลิศในด้านคุณภาพในภูมิภาคอาเซียน
ที่ให้บริการลูกค้าอย่างครบวงจรและเติบโตไปพร้อมกับลูกค้า
โดยมุ่งเน้นการสร้างมูลค่าเพิ่มให้แก่องค์กร ผู้ถือหุ้น และผู้มีส่วนได้ส่วนเสีย
มุ่งเน้นให้มีระบบธรรมาภิบาล การจัดการบริหารความเสี่ยง มีระบบการควบคุมภายในที่ดี
และมีความรับผิดชอบต่อสังคม บริษัทฯ จึงมีแนวทางในการบริหารองค์กรให้เติบโตขึ้นอย่างยั่งยืน
ตามแนวทางปรัชญาเศรษฐกิจพอเพียง ด้วยการดำเนินธุรกิจบนพื้นฐานของความพอดี คือ ไม่ประมาท
พอประมาณ มีเหตุมีผล มีภูมิคุ้มกันในตัวที่ดี

[]

บริษัทฯ ยึดหลักบริหารองค์กร โดยให้ความสำคัญกับความสมดุลทั้งด้านการเงิน ลูกค้า
กระบวนการดำเนินงาน และ ผลลัพธ์ด้านการบริหารองค์กร ซึ่งจะพิจารณาถึงความเป็นไปได้
(Feasible) ความมีเหตุมีผล (Reasonable) ความพอประมาณอย่างสมดุล (Balance)
ภายใต้ภาวะความเสี่ยงที่ยอมรับได้ (Fair risk)
โดยกระบวนการตัดสินใจอยู่บนพื้นฐานของการวิเคราะห์
เปรียบเทียบการดำเนินงานทั้งภายในและภายนอกองค์กร (Benchmarking)
รวมถึงประเมินความคาดหวังของผู้มีส่วนได้ส่วนเสียทั้งหมด (Stakeholder analysis)
มีการดำเนินวิธีการวัด วิเคราะห์ และปรับปรุงผลการดำเนินงานขององค์กร อย่างต่อเนื่อง

ทั้งนี้ หลักการบริหารสำคัญที่องค์กรถือปฏิบัติ
อันจะช่วยส่งเสริมให้เกิดความสมดุลและยั่งยืนภายใต้สภาพแวดล้อมที่มีการเปลี่ยนแปลงอยู่เสมอ
และนำองค์กรเพื่อให้เกิดการสร้างมูลค่าเพิ่มอย่างต่อเนื่อง มีหลักดำเนินงานที่สำคัญ ได้แก่

  1. วิสัยทัศน์ของผู้นำระดับสูงขององค์กร (Organization leadership)

บริษัทฯมีการนำและทำให้องค์กรมีการพัฒนาอย่างยั่งยืน
โดยการตัดสินใจที่เกิดจากการวิเคราะห์สภาพแวดล้อมทางธุรกิจ การแข่งขัน และจุดแข็งจุดอ่อน
ตามกระบวนการวางแผนกลยุทธ์และแผนธุรกิจประจำปีของบริษัทฯ
ซึ่งอยู่บนพื้นฐานของการพิจารณาถึงความสามารถที่ทำให้เกิดความยั่งยืนแก่องค์กร
ความมุ่งมั่นในการปฏิบัติ ปรับปรุงผลการดำเนินงานอย่างต่อเนื่อง
และการดำเนินงานนั้นต้องเป็นไปตามกฎหมาย ระเบียบปฏิบัติที่เกี่ยวข้องและมีจริยธรรม

นอกจากนี้ บริษัทฯ ได้กำหนดและดำเนินงานตามระบบธรรมาภิบาลและความรับผิดชอบต่อสังคม
(Organizational governance and Social responsibility)
ซึ่งรวมถึงกิจกรรมที่เข้าไปมีส่วนร่วมรับผิดชอบต่อสังคม การพัฒนาชุมชน การกำกับดูแลกิจการที่ดี
และการตรวจประเมินภายใน ทั้งนี้กิจกรรมดังกล่าวเป็นการดำเนินงานที่ยึดหลักคุณธรรม ความสมดุล
และพอเพียง ที่จะเอื้อประโยชน์ต่อการดำเนินธุรกิจให้เติบโตอย่างยั่งยืน
และสร้างความเชื่อมั่นต่อนักลงทุน อีกทั้งยังช่วยให้การบริหารงานมีประสิทธิภาพสูง
ลดภาระความเสี่ยง และสร้างผลตอบแทนที่ยั่งยืนบนความพึงพอใจของผู้มีส่วนได้ส่วนเสียทั้งหมด

  2. การบริหารงานด้านลูกค้าและการตลาด (Customer management)

เพื่อเพิ่มความสามารถด้านการแข่งขันทั้งในระยะสั้นและระยะยาว นอกจากบริษัทฯ
จะมุ่งเน้นการพัฒนากระบวนการผลิตให้มีการผลิตสินค้าที่มีคุณภาพสูงที่จะสร้างความเชื่อมั่นได้ตามความต้องการของลูกค้า
(Customer Requirements) แล้ว บริษัทยังคงมองเห็นโอกาสในการเติบโตอย่างยั่งยืน
โดยเน้นการเข้าถึงลูกค้าเพื่อการตอบสนองลูกค้าได้อย่างรวดเร็ว
และเกินกว่าความคาดหวังของลูกค้า ซึ่งบริษัทฯ ได้จัดตั้งสำนักงานที่ญี่ปุ่นเพื่อ เป็น Marketing
arm ในการรับข้อมูลโดยตรงจากสำนักงานใหญ่ของลูกค้าที่ญี่ปุ่น
เพื่อให้สามารถเข้าถึงลูกค้าได้อย่างรวดเร็ว ที่จะสร้างโอกาสการเข้าไปมีส่วนร่วมในการออกแบบ
และพัฒนาผลิตภัณฑ์กับลูกค้า ตั้งแต่เริ่มโครงการจนถึงกระบวนการสุดท้าย
รวมถึงการเข้าไปนำเสนอการแก้ไขปัญหาผลิตภัณฑ์ที่เป็นการดำเนินการอย่างครบวงจร (Customer
Solution Provider)
ด้วยการนำเสนอแนวทางบนความเชี่ยวชาญขององค์กรร่วมกับพันธมิตรขององค์กรที่มีความรู้ความสามารถเป็นที่ยอมรับ
และสร้างความเชื่อมั่นให้กับลูกค้าได้เป็นอย่างดี

สำหรับกระบวนการภายในด้านการบริหารลูกค้าและการตลาดที่มีอยู่เดิม บริษัทฯ
ได้มีกิจกรรมการปรับปรุงอย่างต่อเนื่อง ทั้งการจัดตั้ง Customer service center
ให้เชื่อมโยงกับระบบ ERP ที่จะทำให้สามารถตอบสนองลูกค้าได้ครบถ้วน รวดเร็วยิ่งขึ้น
ซึ่งจะเป็นการสร้างความพึงพอใจ และรักษาความสัมพันธ์อันดีกับลูกค้าตลอดไป

เพื่อนำไปสู่การเติบโตและความยั่งยืนขององค์กร บริษัทฯ
ได้มีการวางกลยุทธ์ในการขยายตลาดสู่ต่างประเทศ ซึ่งบริษัทฯ
อยู่ระหว่างการศึกษาแนวทางในการลงทุนต่างประเทศ (Foreign Development Investment:
FDI)
โดยการร่วมมือกับพันธมิตรทางธุรกิจที่มีความเชี่ยวชาญทั้งทางด้านเทคโนโลยีและการตลาดในประเทศที่จะไปลงทุน
เพื่อให้ลูกค้ามีความมั่นใจ ในด้าน QCDมากยิ่งขึ้น นอกจากนี้
บริษัทมีแผนงานที่สำคัญในการสร้างรายได้ให้บริษัท
ด้วยการสร้างมูลค่าเพิ่มให้กับผลิตภัณฑ์ที่จะขยายตลาด และสร้างรายได้เพิ่มให้กับบริษัทฯ
ในอนาคตด้วย

  3. กระบวนการวางแผนกลยุทธ์ขององค์กร (Strategic and business planning)

บริษัทฯ
มีกระบวนการดำเนินงานอย่างเป็นระบบสำหรับการกำหนดความท้าทายและความได้เปรียบเชิงกลยุทธ์ที่จะเป็นข้อมูลในการกำหนดแผนธุรกิจทั้งระยะสั้นและระยะยาว
และเชื่อมโยงสู่การวางแผนงบประมาณ การลงทุน การวางแผนทรัพยากร
การกำหนดตัวชี้วัดผลสำเร็จ (KPI) และการคาดการณ์ผลการดำเนินงานในกรอบเวลาขั้นต่ำ 3 ปี
และมีการวางแผนเชิงนโยบาย (Strategic Roadmap)
สอดรับกับการเปลี่ยนแปลงของอุตสาหกรรมในระยะยาว 5-10 ปี

บริษัทฯ มีการสื่อสารวิสัยทัศน์ ค่านิยม และผลดำเนินงาน เพื่อให้พนักงานรับทราบ
และมุ่งมั่นที่จะเป็นส่วนหนึ่งที่ทำให้องค์กรบรรลุเป้าหมาย
รวมทั้งเปิดโอกาสให้พนักงานทุกระดับมีส่วนร่วมในการเสนอแนวคิด
เพื่อรับทราบข้อมูลที่เป็นประโยชน์ระหว่างผู้บริหารกับพนักงานทุกระดับ ทั้งยังเป็นการสื่อสาร
ถ่ายทอดกลยุทธ์ภายในองค์กรสู่การปฏิบัติในทุกระดับ โดยจะมีการติดตาม
ทบทวนผลการดำเนินงานตามกลยุทธ์เป็นรายเดือน เพื่อประเมินและวิเคราะห์ผลการดำเนินงาน
รวมถึงการทบทวน ปรับเปลี่ยนกลยุทธ์ เมื่อสถานการณ์เปลี่ยนแปลงไปจากที่วางแผนไว้

ทั้งนี้ในระดับจัดการได้มีการรายงานผลการดำเนินงานตามแผนปฏิบัติการเป็นประจำทุกเดือน
โดยฝ่ายบริหารจะทำการทบทวนกลยุทธ์
ประเมินขีดความสามารถในการบรรลุวัตถุประสงค์และเป้าหมายเชิงกลยุทธ์
รวมถึงโครงการลงทุนต่างๆ ได้จัดให้มีการประชุมติดตามงานอย่างต่อเนื่องทุกไตรมาส
โดยประเมินคืบหน้าในการดำเนินการเปรียบเทียบกับแผนงานที่วางไว้
รวมถึงมีการประเมินความเสี่ยงของโครงการ
เพื่อรับทราบประเด็นและเตรียมความพร้อมป้องกันหรือแก้ปัญหาได้ทันกาล

สำหรับโครงการลงทุนใหม่ ได้ทำการศึกษาความเป็นไปได้ของการลงทุน (Feasibility study)
ที่อยู่บนพื้นฐานของกำลังความสามารถด้านการเงิน ความเป็นไปได้ทางการตลาด
และความคุ้มค่าทางเศรษฐศาสตร์ (Economic profit) จะต้องมีที่เงินทุนเพียงพอ
โดยจะไม่ก่อให้เกิดปัญหาต่อสภาพคล่องของบริษัทฯ
และยังรักษาอัตราส่วนหนี้สินต่อทุนให้อยู่ในระดับที่เหมาะสม
นอกจากนี้ยังพิจารณาถึงเหตุผลของการลงทุนจะต้องเป็นโครงการที่สร้างมูลค่าเพิ่มให้กับองค์กรในระยะยาวได้

  4. การบริหารกระบวนการ (Process management)

ปัจจัยแห่งความสำเร็จของธุรกิจ คือ “QCDEM” ได้แก่ คุณภาพผลิตภัณฑ์ (Quality)
ต้นทุนการดำเนินงาน (Cost) การส่งมอบสินค้าหรือบริการ (Delivery)
ความเชี่ยวชาญด้านวิศวกรรม (Engineering capability)
และความมีประสิทธิผลทางการบริหารกระบวนการ (Process management) ที่บริษัทฯ
ได้มีการพัฒนาและการปรับปรุงกระบวนการต่างๆ อย่างต่อเนื่อง (Continuous Improvement)
ผ่านระบบการบริหารจัดการที่มีประสิทธิภาพ

ทั้งนี้บริษัทฯ ได้กำหนดความสามารถหลักขององค์กร (Core competency) ที่เชื่อมโยงกับวิสัยทัศน์
และ สภาพแวดล้อมในการแข่งขัน รวมถึงแผนปฏิบัติการขององค์กร
โดยมุ่งเน้นกระบวนการหลักของกลุ่มบริษัท คือ กระบวนการ Casting, Machining, Forging
และ Spring ทั้งนี้บริษัทฯ ได้ส่งเสริมอย่างจริงจังให้มีศูนย์การพัฒนาผลิตภัณฑ์ (R&D Center)
และสร้างความสามารถในการออกแบบ การทดสอบผลิตภัณฑ์ และรวมถึง
การจัดตั้งศูนย์การเรียนรู้และพัฒนาศักยภาพของมนุษย์ (SBG Learning Academy)
เพื่อพัฒนาบุคลากรให้มีองค์ความรู้ และทักษะเกี่ยวกับเทคโนโลยีสมัยใหม่
และมีศักยภาพที่เพียงพอต่อการเติบโตทางธุรกิจ และการขยายฐานการผลิตที่เพิ่มขึ้นอย่างรวดเร็ว

  5. บริหารทรัพยากรบุคคล (Human resource management)

บริษัทฯ ให้ความสำคัญกับการบริหารทรัพยากรบุคคล โดยได้พัฒนาโครงการศูนย์เรียนรู้ (SBG
Learning Academy) เพื่อพัฒนาทักษะบุคลากร โดยมุ่งเน้นให้เกิดการดำเนินให้เกิดประสิทธิผล
และสนับสนุนความสำเร็จของการดำเนินกลยุทธ์หลักขององค์กร รวมทั้งการสร้างความผูกพัน
การจัดการ และพัฒนาบุคลากรให้สอดคล้องไปในทิศทางเดียวกับวิสัยทัศน์
และแผนปฏิบัติการโดยรวมขององค์กร เพื่อก่อให้เกิดผลการดำเนินงานที่ดี
โดยให้ครอบคลุมถึงกระบวนการ วางแผน สรรหา พัฒนาบุคลากร พัฒนาสายอาชีพ และรักษาคนเก่ง
คนดี ตามหลัก “สานคนเก่ง สร้างคนดี” ของกลุ่มสมบูรณ์ เพื่อการเติบโตขององค์กรอย่างยั่งยืน

ประเด็นสำคัญอย่างหนึ่งในด้านทรัพยากรบุคคลขององค์กรในปีที่ผ่านมา
คือการปลูกฝังบุคลากรของบริษัทภายใต้ DNA สายพันธ์ดีของชาวเอสบีจี (SBG’s DNA) ดังนี้
สนุกกับการค้นหาโอกาส กล้าคิด กล้าทำเพื่อการเปลี่ยนแปลง (Proactive Change,
Innovation) พัฒนาคุณภาพอย่างต่อเนื่องด้วยข้อมูลที่เป็นจริง (Quality, Continuous
Improvement, Management by fact) ใฝ่รู้สร้างสรรค์ สื่อสารฉับไว รู้หน้าที่ มีน้ำใจ
ก้าวไกลด้วยทีมงาน (Creative Learning, Communication & Teamwork,
Responsibility & Speed)

ในด้านการพัฒนาส่งเสริมความก้าวหน้าของบุคลากร บริษัทเปิดโอกาสในการพัฒนา
ส่งเสริมการใช้ความรู้ การพัฒนาความก้าวหน้าในอาชีพ (Career path development)
การวางแผนสืบทอดตำแหน่งงาน (Succession plan) การพัฒนาและรักษาบุคลากรที่เป็นคนเก่ง
และดี (Talent Management)
สร้างสภาพแวดล้อมของบุคลากรที่เอื้อต่อการดำเนินงานให้มีประสิทธิผล มีการประเมินความต้องการ
สร้างขีดความสามารถและอัตรากำลังคน
ให้สามารถดำเนินการได้อย่างต่อเนื่องแม้สถานการณ์จะเปลี่ยนแปลงไป
รวมถึงการสร้างบรรยากาศในการทำงานที่มีสุขอนามัยและความปลอดภัยที่ดีแก่พนักงาน
ซึ่งกลยุทธ์ต่าง ๆ
เหล่านี้จะนำไปสู่ความสามารถในการเพิ่มประสิทธิผลขององค์กรในอนาคตได้อย่างต่อเนื่อง
และยั่งยืนตามวิสัยทัศน์ และพันธกิจของบริษัทฯ

  6. การเรียนรู้ และการพัฒนาอย่างต่อเนื่อง (Learning and Continuous improvement)

เพื่อให้มีการเรียนรู้ การปรับปรุงระบบและผลการดำเนินงานอย่างต่อเนื่อง บริษัทฯ
มุ่งเน้นให้พนักงานทุกระดับ รวมถึงผู้บริหารระดับสูงมีความรู้ ความสามารถในการคิดเชิงวิเคราะห์
และภาวะผู้นำในการติดสินแก้ปัญหา อย่างเป็นระบบ
รวมถึงการจัดลำดับความสำคัญเร่งด่วนของการปรับปรุง หรือการตัดสินใจในดำเนินการต่างๆ ใน

สำหรับการดำเนินงานในระดับแผนงานของหน่วยต่างๆ จะต้องมีการวิเคราะห์ผล ทบทวน
และปรับปรุงการดำเนินงานอย่างเป็นระบบ (PDCA Cycle) ทั้งในระดับปฏิบัติการประจำวัน
(Routine operation) และผลการดำเนินงานในภาพรวมขององค์กร (Strategic
execution) ทั้งนี้ บริษัทฯ ได้พัฒนาการจัดการสารสนเทศและความรู้ขององค์กรอย่างเป็นระบบ
ผ่านระบบ ERP (Enterprise Resource Planning) เพื่อช่วยในการจัดการ
และสะดวกต่อการนำข้อมูลต่างๆ มาวิเคราะห์เพื่อการตัดสินใจ
ซึ่งจะทำให้มีการจัดการข้อมูลอย่างเป็นระบบ
และข้อมูลที่ได้เป็นข้อมูลจริงที่สามารถนำมาใช้ในการวิเคราะห์ได้อย่างมีประสิทธิภาพ
และง่ายต่อการตัดสินใจของผู้บริหาร นอกจากนี้ระบบ IT จะพัฒนาไปสู่การสนับสนุนศูนย์การเรียนรู้
เพื่อดำเนินกิจกรรมด้านการจัดการองค์ความรู้ และการเรียนรู้ร่วมกันของพนักงาน
เป็นสื่อกลางในการแลกเปลี่ยนความรู้ ทำให้มีการตัดสินใจในการดำเนินงานด้านต่างๆ
ที่อยู่บนพื้นฐานของการใช้ความรู้ และข้อมูลที่มีประสิทธิภาพ